Ysgrifennu er Lles a Hunanymwybyddiaeth - Cyrsiau rhan amser i oedolion - Prifysgol Caerdydd
Yn ein diwylliant cyflym, llawn straen, rydym yn cael ein hatgoffa'n gyson bod rhaid inni ofalu am ein lles.
Nid yw'n glir ar bob adeg sut i wneud hynny. Mae'r cwrs hwn yn archwilio ffyrdd y gellir defnyddio ysgrifennu fel pecyn cymorth ar gyfer datblygu strategaethau lles personol.
Yn ogystal â'ch cyflwyno i ddamcaniaethau sy'n sail i'r rhesymau pam y gall ysgrifennu fod yn ddefnyddiol ar gyfer lles a hunanymwybyddiaeth, mae'r cwrs hwn yn eich gwahodd i gymryd rhan mewn ystod eang o ymarferion gyda'r nod o hyrwyddo hunanymwybyddiaeth a meithrin ymdeimlad o les.
Mae’r cwrs yn addas i bawb sydd â diddordeb yn y topig beth bynnag yw eu profiad blaenorol o ysgrifennu. Rhoddir pwyslais ar ymgysylltu ac annog o fewn amgylchedd grŵp cefnogol.
Cyflwynir y modiwl drwy ddeg sesiwn 2 awr, a fydd yn cynnwys darlithoedd, trafodaethau dosbarth, gwaith grŵp bach, a gweithdai. Caiff sesiynau dosbarth eu hategu gan adnoddau sydd ar gael i fyfyrwyr drwy Dysgu Canolog.
Ysgrifennu er mwyn hunanfynegiant gan gynnwys ymateb i amrywiaeth o ysgogiadau a thestunau
Cadw dyddlyfr neu ddyddiadur
Ysgrifennu er mwyn eich gwella eich hun, gan gynnwys ysgrifennu rhydd a chatharsis, ac ailadrodd naratifau
Ysgrifennu at ddibenion therapiwtig, gan gynnwys deialog tudalennau a llythyron heb eu hanfon.
Ysgrifennu at ddibenion hunanofal, gan gynnwys archwilio synhwyraidd trwy’r gair ysgrifenedig
Ysgrifennu at ddibenion hunan-ddysgu a thwf , gan gynnwys ysgrifennu myfyriol a bod yn atblygol
Bydd myfyrwyr yn cynhyrchu portffolio Ysgrifennu ar gyfer Lles Myfyriol (1500-2000 o eiriau).
Bydd y portffolio hwn yn cynnwys gwaith mynegiannol a myfyriol a fydd yn dangos dealltwriaeth o rai o egwyddorion allweddol ysgrifennu ar gyfer lles a datblygiad personol. Datblygir y portffolio o'r gwaith a gynhyrchir yn ystod ymarferion yn y dosbarth er bod rhywfaint o ddisgwyliad y bydd dysgwyr yn ymgysylltu â myfyrio ysgrifenedig pellach yn eu hamser eu hunain. Ni chaiff gwaith ysgrifenedig ar gyfer y modiwl hwn ei raddio yn ôl confensiynau marcio ysgrifennu creadigol, ond yn hytrach trwy dystiolaeth o ymgysylltu â thasgau.
Bydd y cwrs hwn yn darparu cyfeiriadau i brif ddeunyddiau a deunyddiau eilaidd sy’n berthnasol i’r cwrs ac i ddiddordebau penodol y grŵp.